cyanic-selkie/wikianc huggingface dataset:
Alyssa Milano
thumb|right|Alyssa Milano árið 2019. Alyssa Jayne Milano (f. 19. desember 1972) er bandarísk leikkona, framleiðandi og aðgerðasinni. Hún er þekktust fyrir hlutverk sín í sjónvarpsþáttum, til dæmis sem Samantha Micelli í Hver á að ráða? (Who's the Boss?), sem Jennifer Mancini í Melrose Place, sem Phoebe Halliwell í Heillanornirnar (Charmed), Billie Cunningham í Ég heiti Earl (My Name Is Earl), Savannah Davis í Hjákonur (Mistresses), Renata Murphy í Wet Hot American Summer: 10 Years Later og sem Coralee Armstrong í Insatiable. Hún er líka þekkt fyrir þátt sinn í að hrinda af stað Metoo-hreyfingunni í kjölfar ásakana á hendur bandaríska framleiðandanum Harvey Weinstein um kynferðisofbeldi í október 2017.
Knattspyrnufélagið Valur/Austri
Knattspyrnubandalag Vals og Austra eða KVA var samsteypufélag tveggja gamalgróinna austfirskra félaga: Austra Eskifirði og Vals Reyðarfirði og keppti á Íslandsmóti karla í knattspyrnu á árunum 1994-2000. Það var um skeið sterkasta fótboltalið fjórðungsins og varð árangurinn kveikja að frekari sameiningum, fyrst í Knattspyrnufélag Fjarðabyggðar og síðar Knattspyrnufélag Austfjarða.
Saga
Sumarið 1993 höfnuðu Austri og Valur í næstneðsta og þriðja neðsta sæti Austurlandsriðils 4. deildar. Nágrannar þeirra og erkifjendur í Þrótti Neskaupstað voru á sama tíma tveimur deildum ofar. Í kjölfarið var ákveðið að láta reyna á sameiningu karlaflokka liðanna tveggja, en kvennaflokkarnir höfðu teflt fram sameiginlegu liði þá um sumarið undir heitinu KVA, þótt árangurinn væri ekkert til að hrópa húrra fyrir.
Skjótar framfarir
Hið sameinaða karlalið kom sér í efri hlutann strax á fyrsta tímabili og hafnaði í fjórða sæti í sjö liða Austurlandsriðli. Heimaleikir liðsins fóru fram ýmist á Reyðarfirði eða Eskifirði. Árni Ólason þjálfaði meistaraflokkinn fyrsta árið en Birkir Sveinsson tók við keflinu sumarið 1995. Unglingalandsliðsmaðurinn Stefán Gíslason var í veigamiklu hlutverki hjá KVA sem náði öðru sæti í riðlinum á eftir Hetti en féll úr leik í fjórðungsúrslitum gegn Knattspyrnufélagi Siglufjarðar. Stuðningsmenn fengu viðbótar krydd í tilveruna þegar efstudeildarlið ÍBV kom í heimsókn í 32-liða úrslitum bikarsins. Heimamenn fengu óskabyrjun og komust yfir eftir tæpar fimm mínútur en gestirnir skoruðu síðan sex sinnum.
Allt gekk að óskum hjá Austfjarðaliðunum leiktíðina 1996. Miroslav Nikolic stýrði liði KVA sem vann sinn riðil með miklum yfirburðum og tapaði bara einu stigi, gegn Sindra frá Höfn sem fylgdi liðinu upp um deild. KVA vann úrslitakeppnina með fullu húsi stiga og unnu m.a. Bolvíkinga 8:2 í öðrum undanúrslitaleiknum. Stefán Gíslason lék ekki nema þrjá leiki þar sem hann gekk í raðir stórliðsins Arsenal snemmsumars. Eini „tapleikur“ sumarsins var í bikarkeppni KSÍ þar sem KVA vann Leikni Fáskrúðsfirði en reyndist hafa notað ólöglegan leikmann.
Aftur upp um deild
Fjögur lið bitust um toppsætin tvö í þriðju efstu deild sumarið 1997. HK, Selfoss, Víðir Garði og KVA. Víðisliðið dróst aftur úr á lokasprettinum. HK tryggði sér toppsætið og KVA náði öðru sætinu eftir 3:5 sigur á Selfossi í næstsíðustu umferð. Sama sumar féll Þróttur Neskaupstað niður í neðstu deild, svo rækileg valdaskipti höfðu átt sér stað eystra.
Sumarið 1998 varð minnisstætt. KVA var spáð langneðsta sæti af forráðamönnum 1. deildar félaganna. Liðið hafði þó bætt við sig nokkrum leikmönnum, þar á meðal ungum markverði úr Fylki, Róbert Gunnarssyni sem síðar átti eftir að verða kunnari sem handknattleiksmaður. Þrír sigrar KVA í röð undir mitt mót fóru langt með að tryggja sætið í deildinni, einkum þar sem HK og Þór áttu afleitt tímabil. Eftir tíu umferðir voru austfirðingarnir komnir með sautján stig, aðeins þremur minna en Víkingar í öðru sætinu. Liðin mættust á Eskifirði í næstu umferð og voru einhverjir mögulega farnir að gæla við að KVA gæti óvænt skotist upp í efstu deild. Við tók sex leikja hrina þar sem KVA náði ekki nema í tvö stig. Liðið endaði að lokum einu sæti ofar en fallliðin, en þó með sextán stigum meira en Þórsarar. Ótrúleg úrslit litu dagsins ljós í lokaumferðinni þar sem KVA sigraði Þór 11:5.
Í bikarkeppninni 1998 kom KVA ekki síður á óvart með því að slá efstudeildarlið Keflvíkinga út í 32-liða úrslitum, en Leiftursmenn reyndust of stór biti í næstu umferð.
Tankurinn á þrotum
Aftur spáðu sérfræðingarnir KVA falli fyrir sumarið 1999 og þá rættist spáin. KVA skoraði talsvert en fékk á sig langflest mörk allra liða. Þegar komið var fram í seinni umferðina soguðust Austfirðingarnir niður á botninn og enduðu nokkuð á eftir næstu liðum.
Árin tvö í 1. deildinni virtust hafa dregið úr KVA allan mátt. Liðið sá aldrei til sólar 2. deildinni og endaði á botninum með tólf stig eftir að hafa bara nælt í þrjú stig í sex síðustu leikjunum. KVA var komið í neðstu deild á ný og bjó sig undir að hitta þar Þrótt frá Neskaupstað. Þar sem sveitarfélögin þrjú: Reyðarfjörður, Eskifjörður og Neskaupstaður höfðu sameinast nokkru fyrr lá beint við að taka upp umræður um sameiningu á fótboltasviðinu og var nýtt lið, Knattspyrnufélag Fjarðabyggðar sent til leiks sumarið 2001.
Erfðavísir
Erfðavísir eða gen er bútur DNA (ísl. DKS) kjarnsýrunnar, sem inniheldur upplýsingar um byggingu og eiginleika einstakra stórsameinda og þar með eiginleika fruma og lífveru. Erfitt hefur reynst að skilgreina Gen. Lengi voru gen skilgreind sem sá hluti erfðaefnis sem var umritaður yfir í RNA (ísl. RKS), sem var síðan þýtt í prótín, og auðvitað þær raðir sem nauðsynlegar voru fyrir stjórn á umritun, verkun og tjáningu. Rannsóknir sýna að sum gen eru ekki þýdd í prótín, þar sem RNA afrit af þeim "starfa" í frumunni. Til þessa hóps tilheyra tRNA gen, rRNA gen, snRNA gen og síðan nýuppgötvaðar sameindir sem kallast ncRNA (non coding RNA). Undir þetta falla miRNA, piwiRNA og lincRNA.
Dalur útlaganna
Dalur útlaganna (franska: La Vallée des bannis) er 41. Svals og Vals-bókin og sú níunda eftir þá Tome og Janry. Hún birtist fyrst sem framhaldssaga í teiknimyndablaðinu Sval og var gefin út á bókarformi á frönsku árið 1989 en í íslenskri þýðingu ári síðar. Hún er seinni hlutinn af tveimur, en fyrri hlutinn nefnist Með hjartað í buxunum.
Söguþráður
Í lok fyrri bókar virtust Svalur og Valur hafa drukknað á ferðalagi sínu í Túbútt-Sjan, en þeir vakna heilir á húfi í hinum undarlega Dal útlaganna. Þeir finna merki um vísindamennina Adrien Maginot og Günter Siegfried sem týndust þar áratugum fyrr, þar á meðal minnisbók Maginot.
Náttúra dalsins er frábrugðin nokkru öðru á jörðinni og þar má finna ýmis furðuleg og háskaleg dýr og plöntur. Þar á meðal skapstyggar flugur, en bit þeirra veldur sturlun og ofsóknarbrjálæði. Valur er bitinn af slíkri flugu. Hann stingur af og reynir að sýna Sval banatilræði.
Að lokum tekst Sval að flýja dalinn og taka Val fársjúkan með sér. Virðast þeir njóta aðstoðar dularfulls hjálparmanns á leiðinni. Valur kemst undir læknishendur og reynist vera batnað. Í bókarlok kemur í ljós að Magniot lifir enn, fjörgamall og hálfgeggjaður í Dal útlaganna.
Íslensk útgáfa
Bókin kom út í íslenskri þýðingu Bjarna Fr. Karlssonar á vegum Iðunnar árið 1990. Þetta var 27. bókin í íslensku ritröðinni.
1289
Árið 1289 (MCCLXXXIX í rómverskum tölum)
Á Íslandi
Fædd
Dáin
Erlendis
thumb|right|[[Venseslás 3.]]
Fædd
DHL-Höllin
DHL-Höllin er fjölnota íþróttahöll í Vesturbæ Reykjavíkur. Höllin er heimavöllur liðs KR í körfubolta og fara þar fram æfingar í körfubolta. Handknattleiksdeild KR notar höllina einnig fyrir æfingar, en KR á þó ekkert lið í efstu deild handboltans.
6 (tölustafur)
6 er tölustafur, notaður til að tákna töluna sex. Raðtalan sjötti er táknuð „6.“.
Páfi
Páfi (af latínu: papa „faðir“) er titill leiðtoga nokkurra kristinna kirkna. Þekktastur er höfuð rómversk-kaþólsku kirkjunnar.
Páfi rómversk-kaþólsku kirkjunnar
Biskupinn í Róm, sem einnig er æðsti leiðtogi rómversk-kaþólsku kirkjunnar, er nefndur páfi. Páfinn í Róm er talinn arftaki Péturs postula og er á stundum allt frá miðöldum nefndur „staðgengill Krists“ (á latínu „vicarius Christi“). Núverandi páfi er nefndur Frans (Franciscus, Jorge Mario Bergoglio), kjörinn 13. mars 2013. Forveri hans í embættinu var Benedikt XVI sem var páfi frá 19. apríl 2005. Hann sagði af sér í lok febrúar 2013 af heilsufarsástæðum. Þá voru liðnar sex aldir síðan páfi sagði síðast af sér.
Páfa eru kosnir af kardinálum.
Kívíflétta
Kívíflétta (fræðiheiti: Actinidia chinensis deliciosa) er klifurrunni í ættinni Actinidiaceae. Hún er einlend í Kína (Chongqing, Gansu, Guangxi, Guizhou, Henan, Hubei, Hunan, Jiangxi, Shaanxi, Sichuan, Yunnan), en ræktuð víða annarsstaðar. Þetta er sú undirtegund sem er ræktuð og er kölluð Kíví í almennu tali.
Shutter Island (kvikmynd)
Shutter Island er sálfræðitryllir, sem kom út árið 2010 og er byggður á samnefndri bók eftir Dennis Lehane frá árinu 2003. Martin Scorsese leikstýrði og Leonardo DiCaprio fer með aðalhlutverkið. Í myndinni alríkislögreglumaðurinn Edward „Teddy“ Daniels sem rannsakar geðsjúkrahús á eyjunni sem nafn myndarinnar vísar í.
SC Weiche Flensburg 08
thumb|right|220px|Manfred-Werner-Stadion, Heimavöllur Weiche Flensburg. SC Weiche Flensburg 08 er þýskt knattspyrnufélag staðsett í Flensborg
Mölturiddarar
thumb|right|Skjaldarmerki Mölturiddara Mölturiddarar (ítalska: Sovrano Militare Ordine Ospedaliero di San Giovanni di Gerusalemme di Rodi e di Malta eða „fullvalda regla spítalariddara heilags Jóhannesar af Jerúsalem, Ródos og Möltu“) eru kaþólsk riddararegla, sú elsta sem enn starfar. Reglan er með höfuðstöðvar í Róm sem njóta úrlendisréttar. Yfir 100 lönd viðurkenna regluna sem fullvalda gagnvart alþjóðarétti.
Reglan er afsprengi Jóhannesarriddara, bræðrareglu sem var stofnuð af kaupmönnum frá hertogadæminu Amalfi á Ítalíu í Jerúsalem árið 1050 til að reka sjúkrahús fyrir fátæka og veika pílagríma. Eftir að krossfarar lögðu borgina undir sig árið 1099 var bræðralagið gert að riddarareglu. Eftir fall krossfararíkjanna í Landinu helga hélt reglan áfram starfsemi á eyjunni Ródos frá 1310 til 1523 og síðan Möltu frá 1530 til 1798. Her Napoléons lagði eyjuna undir sig og síðar náðu Bretar henni á sitt vald. Reglan var leyst upp. Samkvæmt Amiens-samningnum 1802 áttu Bretar að hleypa riddurunum aftur til eyjarinnar en höfnuðu því þegar til kom. Leifar reglunnar komu víða við á Ítalíu áður en hún settist endanlega að í Róm 1834 þar sem hún fékk stöðu erlends ríkis 1869.
Í dag eru félagar í reglunni um 13.5500 talsins, auk 80.000 fastra sjálfboðaliða og 42.000 starfsmanna, þar á meðal lækna og hjúkrunarfólk sem starfar í 120 löndum. Reglan rekur alþjóðlegu hjálparstofnunina Malteser International.
Heimullegt forritunarmál
Heimullegt forritunarmál er forritunarmál sem er oft gert sem brandari og ætlað fáum. Það er sjaldan ætlast til þess að heimulleg forritunarmál verði notuð til að búa til alvarleg forrit, en slík forrit eru oft vinsæl meðal tölvuþrjóta og sem hugðarefni eða tómstundaiðja.
Eva LaRue
Eva Maria LaRue (fædd Eva Maria LaRuy; 27. desember 1966) er bandarísk leikkona og fyrirsæta. Hún er þekktust fyrir hlutverk sín í All My Children og CSI: Miami.
Einkalíf
Frá 1992-1994 var LaRue gift John O'Hurley. Síðan byrjaði hún samband með meðleikara sínum John Callahan úr All My Children en hann lék eiginmann hennar Edmund Grey í þættinum. Saman eiga þau eina dóttur, Kaya McKenna Callahan. Skildu þau árið 2005.
Í ágúst 2006 var greint frá því að systir hennar, Nika, var ein af þeim konum sem voru ljósmyndaðar af raðmorðingjanum William Richard Bradford fyrir safnið sitt. Var hún nr. 3 (af 54 konum) á plakati gefið út af Los Angeles lögreglunni til þess að finna lifandi ættingja. Bradford tók ljósmyndir af konum sem hann hitti á börum undir því yfirskyni að hann myndi hjálpa þeim með fyrirsætu feril þeirra. Þetta var notað sem söguþráður í CSI: Miami þætti eftir að lýst var frá þessu.
Árið 2008 var tilkynnt að Eva væri trúlofuð viðskiptamanninum Joe Cappuccio, eigandi sjávarútflutnings fyrirtækis, sem hún kynntist gegnum vin haustið 2008. LaRue og Cappuccio ætluðu að gifta sig í Mexíkó í júní 2009 en urðu að fresta því vegna skuldingar að hálfu kærasta hennar. LaRue er skyld Jane Fonda. Hún er guðmóðir sonar Kelly Ripa og Mark Consuelos. Sarah Michelle Gellar er guðmóðir dóttur hennar Kaya.
Ferill
Frá 1993 til 1997 og aftur frá 2002 til 2005 lék LaRue Dr. Maria Santos Grey í All My Children. Þar var hún hluti af All My Children ofurparinu Edmund og Maria. Fékk hún tilnefningu til Daytime Emmy-verðlauna í flokknum „Besta aukaleikkona í dramaseríu“ fyrir All My Children. Einnig fékk hún tilnefningu árið 2004 í flokknum „Besta lagið“ fyrir að hafa samið „Dance Again with You“, sem var notað í bakgrunninum í ástarsenu þegar persónurnar Edmund og Maria gifta sig í þriðja skipti.
LaRue endurtók hlutverk sitt sem Maria stuttlega þann 5. janúar 2010 vegna 40 ára afmælis All My Children'.
LaRue lék persónuna Natalia Boa Vista í CSI: Miami frá 2005-2012.
Verðlaun og tilnefningar
Daytime Emmy-verðlaunin
Gracie Allen-verðlaunin
Imagen Foundation-verðlaunin
Soap Opera Digest-verðlaunin
Larry David
thumb|David, [[2009]] Lawrence Gene "Larry" David (fæddur 2. júlí 1947) er leikari, handritshöfundur, grínisti, framleiðandi og kvikmyndaframleiðandi. Hann skapaði meðal annars þáttaröðina Seinfeld ásamt Jerry Seinfeld. Einnig á hann heiðurinn að þáttaröðinni Curb Your Enthusiasm, sem er sýnd á HBO sjónvarpsstöðinni.
Crocus hyemalis
Crocus hyemalis er tegund af blómstrandi plöntum í sverðliljuætt, ættaður frá suður Líbanon til Ísrael.
7 (tölustafur)
7 er tölustafur, notaður til að tákna töluna sjö. Raðtalan sjöundi er táknuð „7.“.
Oddsdalur
right|thumb|240px|Hengifoss í Hengifossá. Áin fellur úr Oddsdal niður í Seldal. Hátún í bak. Oddsdalur er syðsti dalurinn inn úr Norðfirði á Austfjörðum. Inn úr Norðfirði ganga þrír dalir: Fannardalur er nyrstur, þá Seldalur og syðstur er Oddsdalur. Föst búseta hefur verið í Fannardal og Seldal í aldanna rás, en ekki í Oddsdal. Oddsdalur er umlukinn tignarlegum fjallahring.
Fugla- og dýralíf
Á Oddsdal verpa fjölmargir fuglar. Fyrst ber þar að nefna rjúpu, einnig verpa þarna algengustu spörfuglar eins og þrestir, mikið er einnig um mófugla: spóa, heiðlóu og hrossagauk. Grágæsir verpa þar til fjalla. Hrafnar verpa í klettum og giljum. Hreindýr fara mikið um Oddsdal á vetrum og á vorin. Þau dvelja þar á beit. Dalurinn er einnig farleið milli hálendisins og svæða á fjörðum þar sem dýrin dvelja langdvölum t.d. Vaðlavík og Sandvík.
Steinaríki
Margar steina tegundir eru í Oddsdal og nágrenni. Á svæðinu finnast meðal annars jaspisar og geislasteinar.
Gróðurfar
Oddsdalurinn er grösugur neðan til, en lítið er um birkikjarr, kjarr er aðeins neðst í dalnum og er mun minna en í Fannardal og Seldal. Sjaldgæfar plöntur eins og jöklaklukka og lotsveifgras finnast í Oddsdal.
Skíðasvæði/Gamli skíðaskálinn
Upp úr 1950 reistu Norðfirðingar skíðaskála í Oddsdal. Þar var skíðasvæði Norðfirðinga þar til skíðamiðstöðin í Oddsskarði var byggð 1978. Gamli skíðaskálinn stendur neðst á framhlaupi í svokölluðum Grashólum neðarlega í Oddsdal. Gamli skálinn þjónaði Norðfirðingum til 1978. Skálinn er nú í einkaeign. Eigandi er Brynja Garðarsdóttir í Neskaupstað.
Gönguleiðir
Á Oddsdal eru fjölbreyttar gönguleiðir og gott gönguskíðaland. Hægt er að ganga á fjallatinda og einnig fara fjallvegi bæði til Hellisfjarðar og Viðfjarðar sem og yfir til Reyðarfjarðar.
Um Op frá Kambabrekkum í Reyðarfjörð:
Gengið upp í Op með Lakahnaus á hægri hönd.Farið upp í um 650 metra hæð. Gengið fyrir botn Hellisfjarðar, niður í Helgustaðardal, komið við í Helgustaðarnámunni. Náman var vel þekkt silfurbergsnáma. Þetta er gömul verslunarleið Norðfirðinga yfir í Breiðuvík. Frá Geithúsaá um Vegahnjúka til Hellisfjarðar.
Gengið frá bílastæði við Geithúsaá. Gengið upp með ánni að austan, upp á brún Kolahlíðar og þaðan tekin stefnan yfir eða framhjá Heystæðismýri gengið að Vegahnjúkum.
Gamla þjóðleiðin, frá Seldalsá að Oddsskarði.
Gengið frá mótum Seldalsár og Hengifossár, upp að Hengifossi í átt að Hátúni. Gengið ofan við Blóðbrekkur að Oddsskarði.
Ár og fossar
Áin sem rennur eftir Oddsdal nefnist Hengifossá. Einnig nefnd Oddsdalsá. Í hana rennur síðan minni á er nefnist Geithúsaá. Margir fossar eru í Hengifossá en aðeins tveir eru nafngreindir, Svartifoss og Hengifoss.
Brjóstnál Palestrínu
thumb|Brjóstnálin. Brjóstnál Palestrínu er gullin brjóstnál, sem í dag er geymd í hinu 'forsögulega þjóðarsafni Lúígí Pígoríní' (Museo Preistorico Etnografico Luigi Pigorini) í Róm. Skartgripur þessi ber áletrun á eldri latínu. Þegar brjóstnálin fannst seint á 18. öld var hún almennt viðurkennd sem elsta dæmi um latínu sem fundist hafði. Um þessa nál hefur nokkuð verið spekúlerað og tilgátur settar fram um að hún hafi verið fölsuð en nýleg rannsókn gerð 2011 komst að þeirri niðurstöðu að hún væri ekta „fram yfir allan raunhæfan grun“.
Tími og áletrun
Brjóstnálin er talin vera frá 7undu öld f.Kr. Hún er áletruð með texta sem virðist vera á gamalli latínu, hér á rómversku letri:
Samsvarandi setning á Klassískri Latínu væri líklega:
Sala
thumb|Sölumaður selur konu [[hálsfesti á strönd í Mexíkó]]
Oft á sala sér stað í verslunum en hún getur líka farið fram eftir öðrum leiðum, til dæmis í gegnum netið. Sölumaður er einhver sem hefur sölu að atvinnu. Munur er á heildsölu og smásölu; í heildsölu selur eitt fyrirtæki vörur til annars fyrirtækis sem ætlar þær til endursölu, oftast í miklu magni, en í smásölu eru þær seldar neytendum, oftast í litlu magni.
Magnús Þór Sigmundsson - Gatan og sólin
Magnús Þór Sigmundsson - Gatan og sólin er 33 snúninga LP hljómplata gefin út af SG - hljómplötum árið 1980. Flytjendur efnis á þessari plötu eru Magnús Þór Sigmundsson og spunahljómsveitin Steini blundur. Hljómsveitina skipa: Magnús Þór Sigmundsson, söngur, raddir og kassagítar. Graham Smith, einleiksfiðla og strengjasveit. Richard Korn, bandalaus rafmagnsbassi. Jónas Björnsson, trommur, klukkuspil og ásláttarhljóðfæri. Gestur Guðnason, rafmagnsgítar. Aðrir: Jóhann Helgason, söngur, raddir og kassagítar. Helgi Skúlason, upplestur. Gunnar Reynir Sveinsson, rafeinda- og náttúrutónlist. Anna Thelma og Linda Magnúsdætur, söngur og blokkflautuleikur. Hljóðritun fór fram hjá Tóntækni h. f. Tæknimaður: Sigurður Árnason. Hljóðblöndun: Sigurður Árnason og Magnús Þór. Lokavinnsla á hljóðritun fór fram í Hljóðrita hf. Tæknimaður: Gunnar Smári. Brian Pilkington gerði framhlið plötuumslags. Ljósmynd á bakhlið Haraldur Skarphéðinsson. Filmuvinna og prentun fór fram í Grafík hf. en textasetning hjá Blik hf.
Brjóstmynd
thumb|right|Brjóstmyndof [[Richard Bently by Roubiliac]]
Brjóstmynd er stytta af manneskju sem myndar höfuð, brjóst og axlir hennar- og er vanalega haldið uppi af standi.
Buddy Hackett
thumb|150px|right|Buddy Hackett Leonard Hacker (f. 31. agust 1924; d. 30. juni 2003) var bandarískur leikari og uppistandari.
Álfheimur
thumb|Álfar úti á engi, málverk eftir Nils Blommér, 1850. Álfheimur í norrænni goðafræði er sá staður þar sem Ljósálfar búa. Snorra-Edda talar um að tvenns konar álfar finnist í forn norrænni heimsmynd, Ljósálfar og Dökkálfar. Dökkálfar búa í jörðu og eru ólíkir Ljósálfum í útliti og hafa enn ólíkara innræti. Ljósálfar eru fegri en sólin sýnum og hafa göfugt innræti, Dökkálfar eru svartir sem bik en innræti þeirra óþekkt.
Moers
thumb|Moers-kastali. Moers er borg í Þýskalandi við vesturbakka Rínar, nálægt Duisburg, í sambandsríkinu Norðurrín-Vestfalía. Íbúar eru um 104.000 (2021).
Korndrjóli
Korndrjóli, meldrjóli eða grasdrjóli (fræðiheiti: Claviceps purpurea) er korndrjólasveppur sem vex í kornaxi. Albert Hofmann rannsakaði þessa tegund af sveppum og fann þannig upp vímuefnið LSD.
MG Rover Group
MG Rover Group var síðasti bílaframleiðandinn sem fékkst við fjöldaframleiðslu í breska bílaiðnaðinum. Fyrirtækið var stofnað þegar BMW seldi bíla- og vélarframleiðslu hins upprunalega Rover Group til eignarhaldsfélagsins Phoenix Consortium árið 2000.
MG Rover varð gjaldþrota árið 2005 og helstu eignir þess voru keyptar af Nanjing Automobile Group. Nanjing hóf aftur framleiðslu á sérsmíðuðum MG-sportbílum árið 2007. Það ár sameinaðist Nanjing SAIC Motor (stærsta bílaframleiðanda í Kína). Árið 2009 var dótturfyrirtækið í Bretlandi nefnt MG Motor UK. Sportbíllinn MG TF var framleiddur í fyrrum verksmiðju MG Rover í Longbridge og seldur í Bretlandi frá 2008 til 2010. Árið 2011 var fyrsti nýi MG-inn í 16 ár (MG 6) settur á markað í Bretlandi (settur saman í verksmiðjunni í Longbridge). Árið 2013 var smábíl bætt við framleiðslulínuna (MG 3). Þetta gerði að verkum að MG Motor varð mest vaxandi bílaframleiðandi í Bretlandi árið 2014.
Vörumerkið Rover, sem BMW hélt eftir og leyfði MG Rover að nota, var selt til Ford sem keypti Land Rover af BMW árið 2000. Ford seldi svo réttinni að ónotuðu Rover-merkinu, ásamt fyrirtækjunum Jaguar Cars og Land Rover, til Tata Motors árið 2008.
8 (tölustafur)
8 er tölustafur, notaður til að tákna töluna átta. Raðtalan áttundi er táknuð „8.“.
Shaquille O'Neal
thumb|Shaquille O'Neal, 2017 thumb|O'Neal með Miami Heat. Shaquille Rashaun O'Neal (fæddur 6. mars 1972), víða þekktur undir gælunafni sínu Shaq, er fyrrum bandarískur körfuknattleiksmaður. O'Neal spilaði sem miðherji.
O'Neal hóf feril sinn árið 1992 með Orlando Magic. Hann var valinn nýliði tímabilsins 1992-1993. Hann lék síðar með Los Angeles Lakers og Miami Heat og vann meistaratitla með báðum liðum, þrisvar sinnum með Los Angeles Lakers en einu sinni með Miami Heat. Síðar lék hann með liðunum Phoenix Suns, Cleveland Cavaliers og Boston Celtics. Hann stoppaði stutt hjá þeim liðum og lagði skóna á hilluna árið 2011.
O'Neil hefur einnig unnið til verðlauna sem mikilvægasti leikmaðurinn MVP tímabilið 1999-2000, spilað í 15 All-Star leikjum, unnið 3 MVP í All-Star leikjum, unnið 3 MVP í úrslitaseríum ásamt stiga og varnarleiksverðlaunum. Hann er 8. stigahæsti leikmaður NBA frá upphafi.
O'Neil er 216 sentimetrar að hæð og 147 kíló. Hann var einn þyngsti leikmaður sem spilað hefur í NBA. O'Neil vinnur sem íþróttafréttamaður í dag og hefur gefið út rappplötur.
Hreppsnefnd Fljótahrepps
Hreppsnefnd Fljótahrepps var lýðræðislegur vettvangur kjörinna fulltrúa íbúa Fljótahreppi. Hreppsnefnd bar ábyrgð því að framfylgja þeim málefnum sem ríkið fól sveitarstjórnum.
1994
Úrslit úr hreppsnefndarrkosningunum 28. maí 1994.
1990
Úrslit úr hreppsnefndarrkosningunum 26. maí 1990.
Eftirfarandi fulltrúar skipuðu sveitarstjórn:
Blómbotn
Blómbotn er stöngulendi sem blómið sjálft stendur á og getur verið flatur, íhvolfur eða hvelfdur. Á sumum blómum myndast hunangsvökvi við blómbotnin, en þeir myndast í svonfefndum hunangberum. Skordýr, sem koma til þess að safna hunangi snerta oft frjóhnappana og bera með sér frjóduftið.
Svartbjörk
Svartbjörk (fræðiheiti: Betula nigra) er birkitegund af ættkvíslinni Betula, ættuð frá austurhluta Bandaríkjanna. Tegundin finnst allt frá New Hampshire vestur til Suður-Minnesota, suður til norðurhluta Flórída og vestur til Texas. Þetta er ein af fáum hitakærum tegundum ættkvíslarinnar. B. nigra vex oft á flæðum og mýrum.
Lýsing
Svartbjörk er sumargrænt lauftré sem verður um 25-30 metra hátt, stofninn 50 til 150 sm í þvermál, oft margstofna. Börkurinn er breytilegur, yfirleitt dökk-grábrúnn eða bleik-brúnn og hreistraður, en stöku tré geta verið slétt og beikhvít með næfrum. Árssprotarnir eru hárlausir eða gisinhærðir. Blöðin eru stakstæð, egglaga, 4-8 sm löng og 3-6 sm breið, með tenntum jaðri og fimm til tólf pör af æðum. Reklarnir eru 3-6 sm langir, karlreklarnir hangandi, kvenreklarnir uppréttir. Fræin eru óvenjuleg af birki að vera, því þau þroskast að vori.
Ræktun og nytjar
Indíánar gerðu birkisíróp úr safa svartbjarkar, áþekkt hlynsýrópi, og nýttu vaxtarvefinn milli barkar og viðarvefs til matar í hallæri eða sem neyðarbrauð. Stofninn er yfirleitt of kræklóttur og kvistóttur til að geta gefið verðmætt timbur.
Benito Pérez Galdós
right|thumb|Benito Pérez Galdós Benito Pérez Galdós (10. maí 1843 – 4. janúar 1920) var spænskur rithöfundur og leikskáld sem er þekktastur fyrir skáldsöguna Episodios Nacionales
560–551 f.Kr.
560–551 f.Kr. var 5. áratugur 6. aldar f.Kr.
9 (tölustafur)
9 er tölustafur, notaður til að tákna töluna níu. Raðtalan níundi er táknuð „9.“.
Fleygrúnir
Að skrifa fleygrúnir
Það að búa til töflu af réttri stærð með góðu, sléttu yfirborði hefur sennilega verið eitt það fyrsta sem „fleygrúnalærlingar“ þurftu að tileinka sér. Framhlið töflunnar var eins flöt og mögulegt var en bakhlið oft kúpt. Bakhliðin var þó stundum einnig sléttuð svo hægt væri að rita báðum megin.
Það fyrsta sem nemandi þurfti að læra þegar kom að fleygrúnum var að búa til töflu og handleika reyrstafinn. Þegar kom að því að skrifa mátti nota alls konar leir en læra þurfti hvernig átti að þrýsta stafnum í leirinn og mynda fleyglaga form rúnanna. Nemandinn æfði láréttar, lóðréttar og hallandi fleyglaga línur aftur og aftur. Því næst var byrjað á grunntáknunum. Ekki þurfti aðeins að læra formið sjálft, heldur einnig fyrir hvaða atkvæði hvert tákn gat staðið. Eftir að hafa lært grundvallaratriðin þurfti nemandinn því næst að læra allar þær þúsundir súmerskra orða sem tjáð voru með fleiri en einu tákni. Að því loknu var nemandinn tilbúinn fyrir næsta stig. Kennarinn skrifaði þá yfirleitt þrjár línur á litla hringlaga töflu, til dæmis guðanöfn, tæknileg atriði eða brot úr bókmenntum eða orðskviðum. Nemandinn þurfti að skoða línurnar rækilega, snúa töflunni svo við og endurgera línurnar þrjár. Að lokum var nemandinn svo kominn á það stig að geta lært og skrifað súmerskar bókmenntir.
Þrátt fyrir að konungar á útbreiðslusvæði fleygrúna hafi margir hverjir verið ólæsir, voru þeir meðvitaðir um gildi þess að skjalfesta varanlega hetjudáðir sínar. Þannig eru til ýmsir munir skreyttir fleygrúnum til minningar um konungana, mestmegnis höggnar í stein. Steinninn var valinn fremur en leir þar sem hann var endingarbetri og sjaldgæfari í óshólmum Efrat og Tígris.
Uppruni fleygrúna
Nokkrar mismunandi kenningar eru uppi um hvernig fleygrúnirnar urðu til og þróuðust. Sú fyrsta, og jafnframt vinsælasta, er sú að myndletur, eða myndir sem táknuðu raunverulega hluti, væru grunnurinn að fleygrúnum. Eldri myndletur eða tákn líktust mjög því sem þær lýstu en eftir endurtekna notkun fóru táknin að breytast, verða einfaldari og jafnvel óhlutbundin. Táknin urðu svo fleyglaga, sem gerði fólki kleift að tjá einstök málhljóð og óhlutbundin hugtök.
Önnur kenning, frá Denise Schmandt-Besserat, er sú að fleygrúnir séu í raun sprottnar af notkun þrívíðra leirtákna sem voru nokkurs konar gjaldmiðill, notuð í skiptum fyrir vörur eða þjónustu. Leirtákn voru notuð sem miðill til skrásetningar allt frá 8000 f.Kr. Oft voru notuð fleiri en eitt tákn í hverju tilviki. Þessi tákn voru yfirleitt mjög einföld geómetrísk form eins og kúlur, keilur, skífur og sívalningar, en einnig flóknari og skreytt útskurði. Schmandt-Besserat fann einnig út að í Mesópótamíu til forna voru þessi tákn eða hlutir geymdir í leirhylkjum, prýddum táknum þess sem þau innihéldu. Að lokum hafi leirtöflur, skreyttar fleygrúnum, svo komið í stað hlutanna og hylkjanna.
Af þessum tveimur kenningum má sjá að enn er uppruni fleygrúna nokkuð á huldu. Frekari rannsókna þarf við til að öðlast fullan skilning á því hvernig þetta forna ritform varð til.
Eðli og notagildi
Fleygrúnir voru ekki tungumál. Líkt og egypskt híróglýfur og kínversk rittákn voru þær nokkurs konar myndletur sem notaði tákn. Eftir því sem táknin öðluðust viðurkenningu og útbreiðslu í Mið-Austurlöndum, urðu þau þar læsileg fólki af öllum þjóðernum, jafnvel þeim sem töluðu allt önnur tungumál og mállýskur.
Elstu þekktu dæmin um fleygrúnir, útskornar eða ritaðar, þar sem hverju tákni var gefið sitt hljóð, má rekja til Súmera í sunnanverðri Mesópótamíu. Síðar tóku Akkadíar einnig upp táknin, en báru þau fram sem samsvarandi akkadísk orð. Fleygrúnir gengu þannig milli manna og þjóða, frá Akkadíum til Babýloníumanna og svo áfram til Sýrlendinga.
Útbreiðsla fleygrúna utan Mesópótamíu hófst um það bil 3000 f.Kr. þegar landið Elam, nú Suðvestur-Íran, tók þær upp. Um 2000 f.Kr. voru fleygrúnir svo orðnar algildur tjáningarmiðill í rituðum samskiptum meðal þjóða Mið-Austurlanda.
Claudio Caniggia
thumb|Claudio Caniggia í leik með Argentínu. Claudio Paul Caniggia (fæddur 9. janúar 1967), er fyrrverandi knattspyrnumaður frá Argentínu sem gerði garðinn frægan á 9. og 10. áratug síðustu aldar. Hann lék samtals 50 leiki með landsliði Argentínu, þar með talið á tveimur heimsmeistaramótum, þ.e. á Ítalíu árið 1990 og í Bandaríkjunum árið 1994 og skoraði þar fjögur mörk í átta leikjum.
Hann lék með ýmsum félagsliðum í Argentínu, á Ítalíu, í Portúgal og Skotlandi á ferli sínum, svo sem River Plate, Boca Juniors, Roma, Benfica og Rangers. Caniggia varð stórstjarna eftir frækilega frammistöðu með Argentínu á heimsmeistaramótinu á Ítalíu árið 1990 þar sem hann skoraði sigurmark Argentínu í 1-0 sigri gegn Brasilíu í 16. liða úrslitum mótsins. Hann lét hafa eftir sér síðar að þetta mark, sem hann skoraði í uppbótartíma eftir sendingu frá Diego Maradona, væri það mikilvægasta á knattspyrnuferlinum. Í undanúrslitunum mætti Argentína gestgjöfunum Ítölum og þar jafnaði Caniggia með marki í seinni hálfleik en Argentína vann síðan leikinn í vítaspyrnukeppni eftir framlengingu. Caniggia fékk gult spjald í leiknum og var því í banni í úrslitaleiknum gegn Þýskalandi sem Argentína tapaði 1-0. Á heimsmeistaramótinu í Bandaríkjunum árið 1994 skoraði Caniggia tvö mörk, bæði í opnunarleik Argentínu gegn Nígeríu.
Caniggia var ekki valinn í lið Argentínu fyrir heimsmeistaramótið í Frakklandi árið 1998, að sögn vegna þess að hann neitaði að láta skerða sítt hár sitt í samræmi við reglur þjálfara liðsins. Hann var valinn í liðið fyrir heimsmeistaramótið í Suður-Kóreu árið 2002 þrátt fyrir að vera orðinn 35 ára gamall, en sat á varamannabekknum allt mótið. Hann fékk rautt spjald fyrir að blóta dómaranum af varamannabekknum í síðasta leik Argentínu gegn Svíþjóð og varð þar með fyrsti leikmaður á heimsmeistaramóti til að sæta brottrekstri af varamannabekk.
Caniggia var góðvinur knattspyrnugoðsagnarinnar Diego Maradona. Lífsstíll þeirra félaga þótti ekki til fyrirmyndar fyrir atvinnuknattspyrnumenn, en Caniggia bæði reykti og neytti ólöglegra vímuefna. Hann var á árinu 1993 dæmdur í 13 mánaða keppnisbann á Ítalíu eftir að leifar af kókaíni fundust í blóði hans eftir óvænt lyfjapróf. Þetta orðspor varð Bjarna Felixsyni, íþróttafréttamanni á Ríkissjónvarpinu, tilefni til að nefna þá félaga Maradona og Caniggia "kókaínbræður" í lýsingu við leik Argentínu á heimsmeistaramótinu árið 1994. Þegar Caniggia var tekinn af velli í leiknum sagði Bjarni "Og þá eru þeir báðir komnir af velli, kókaínbræðurnir”, en Maradona var þá farinn heim af mótinu eftir að hafa fallið á lyfjaprófi.
Tenglar
https://thesefootballtimes.co/2018/11/15/the-speed-flair-and-drugs-of-claudio-caniggia-an-icon-who-lived-on-the-edge-of-greatness/
Dwight Howard
thumb|right|230px|Dwight Howard
Jón Engilberts
Jón Sigurjónsson sem síðar kallaði sig Engilberts að eftirnafni (fæddur 23. maí 1908 í Reykjavík, dáinn 1972) var íslenskur listamaður. Á árunum 1921-22 gekk hann í einkaskóla Guðmundar Thorsteinssonar (Muggs) í Reykjavík og stundaði síðan nám við Samvinnuskólann árin 1925-26. Árið 1927 fluttist Jón til Kaupmannahafnar og hófst þar við teikninám við Teknisk Selskabs Skole í Kaupmannahöfn. Á árunum 1928-31 stundaði hann teikninám í skóla Viktors Isbrand og við konunglegu Akademíuna. Árið 1931 fór Jón til Óslóar og hóf nám í Statens Kunstakademi og var þar til ársins 1933. Árið 1933-34 bjó hann í Reykjavík en flutti síðan aftur til Kaupmannahafnar árið 1934 og bjó þar til ársins 1940. Árið 1940 flutti Jón heim til Íslands og byrjaði að byggja sér hús með stórri vinnustofu á horni Flókagötu og Rauðarárstígs. Fyrsta sýning Jóns var haldin í desember, árið 1943, en hún var staðsett í húsinu hans á Flókagötu 17.
Jerry Seinfeld
Jerome Allen Seinfeld (fæddur 29. apríl 1954 í New York) er bandarískur uppistandari, leikari og handritshöfundur. Hann er þekktastur fyrir að leika útgáfu af sjálfum sér í þáttaröðunum Seinfeld, sem sýndir voru á árunum 1989 til 1998.
Beathoven
Beathoven var íslensk hljómsveit sem var stofnuð árið 1987. Tónlistarmenn eru Stefán Hilmarsson (söngvari) og Sverrir Stormsker (píanó). Hljómsveitin keppti fyrir hönd Íslands í Söngvakeppni evrópskra sjónvarpsstöðva 1988 með laginu „Þú og þeir (Sókrates)“. Þeir náðu 16. sæti af 21, með 20 stig.
1290
Árið 1290 (MCCXC í rómverskum tölum)
Á Íslandi
Fædd
Dáin
Erlendis
350px|right|[[Dante Alighieri|Dante og Beatrice. Málverk eftir Henry Holiday.]]
Fædd
Vegviti
Vegviti (merkjasendir) efst á fjallinu Eldfelli|thumb [iBeacon vegviti sem tengist snjalltækjum gegnum blátannartengingu|thumb Vegviti er tæki sem vísar á ákveðinn stað eða leið. Vegviti getur verið tæki sem sendir frá sér bylgjur. Slíkir vitar geta sent út merki eins og útvarpsbylgjur, hljóðbylgjur og ljósmerki. Fyrr á öldum tíðkaðist að tendra eld upp á hæðum eða annars staðar hátt uppi og voru það merki stundum til sjófarenda en einnig varnarmerki ef óvinur nálgaðist.
1290
Erlendis
Dáin
Keldur
Keldur getur átt við:
Hunangsberi
Hunangsberi er ófrjór, ummyndaður fræfill í blómi. Hunangsberar eru ýmist lítt áberandi eða áberandi líkt og krónublöð. Í þá sækjast sum skordýr.
Físibelgur
thumb|Teikning af fýsibelg. thumb|Teikning af járnsmið að störfum árið 1425. Físibelgur er verkfæri sem virkar eins og loftpumpa og er  þannig útbúinn vindbelgur að hann dælir út lofti  þegar þegar hliðar hans eru lagðar saman. Físibelgur var til forna notaður þegar málmar voru bræddir og smíðað úr þeim, þá var mikilvægt að blása lofti að eldi til að logaði betur.
Brúðkaupsafmæli
Brúðkaupsafmæli er afmæli brúðkaups hjóna haldið sama dag og brúðkaupið fór fram. Brúðkaupsafmæli á Vesturlöndum eiga sér hefðbundin nöfn eftir því hversu mörg ár eru liðin frá brúðkaupinu. Fimmtíu ára brúðkaupsafmæli er til dæmis kallað „gullbrúðkaup“.
Hér er listi yfir brúðkaupsafmæli sem haldið er upp á eftir fyrsta árið, að tveimur árum liðnum frá giftingu og svo framvegis.
Gymir
Gymir er jötunn í norænni goðafræði, hann á konu af bergrisaætt sem heitir Aurboða. Fáar heimildir eru til um uppruna Gymis og Aurboðu sjálfra, en dóttir þeirra jötunynjan Gerður þótti öllum konum fríðust, sú varð á endanum eiginkona Freys. Þau áttu einnig son sem hét Beli, en sá endaði með að vera drepinn af Frey.
Í byrjun Lokasennu og í Skáldskaparmálum er Gymir annað nafn á Ægi.
570–561 f.Kr.
570–561 f.Kr. var 4. áratugur 6. aldar f.Kr.
Robert Pattinson
thumb|200px|right|Robert Pattinson, 2011 Robert Thomas Pattinson (f. 13. maí 1986) er enskur leikari, fyrirsæta og tónlistarmaður. Hann er þekktastur fyrir að leika persónunar Cedric Diggory úr Harry Potter og Eldbikarinn og Edward Cullen í kvimyndinni Twilight.
Obláta
Obláta er altarisbrauð sem er búið til úr ósýrðu hveitimjöli og er borið fram á patínu. Við altarisgöngur er lagður dúkur yfir diskinn (og kaleikinn) sem nefnist korpóralsdúkur. Til að búa til oblátur voru áður fyrr notaðar baksturstangir eða bakstursjárn. Geymsluílátið undir obláturnar var nefnt huslker, oblátubaukur eða guðslíkamahús. Ekki má rugla oblátu saman við manna.
1667
Árið 1667 (MDCLXVII í rómverskum tölum) var 67. ár 17. aldar sem hófst á laugardegi samkvæmt gregoríska tímatalinu en þriðjudegi samkvæmt júlíska tímatalinu sem er tíu dögum á eftir.
Atburðir
thumb|right|Smásjáin sem Robert Hooke notaði til rannsókna. Úr bókinni [[Micrographia (1665).]]
Ódagsett
Fædd
Ódagsett
Dáin
Ódagsett
Hvað tefur þig bróðir?
Hvað tefur þig bróðir? er LP-hljómplata gefin út að frumkvæði Samtaka herstöðvaandstæðinga árið 1982. Á henni eru tíu lög flutt af ýmsum listamönnum undir heitinu Heimavarnarliðið sem flest beinast gegn hernaði og erlendri hersetu á Íslandi. Sigurður Rúnar Jónsson (Diddi fiðla) sá um stjórn upptöku og útsetningar á plötunni og taldist einnig formlegur útgefandi hennar. Þetta var önnur hljómplatan þessarar gerðar, en þremur árum fyrr kom út platan Eitt verð ég að segja þér.
Myndlistarmaðurinn Sigurður Örn Brynjólfsson hannaði plötuumslag.
Laugardalslaug
Laugardalslaug (einnig Sundlaugin í Laugardal) er stór íslensk sundlaug á Sundlaugarvegi 30 í 104 Reykjavík sem byggð var árið 1968. Sundlaugin var teiknuð á teiknistofu húsameistara Reykjavíkuborgar, Einars Sveinssonar.
Í Laugardalslaug er að finna þrjár laugar og fjóra búningsklefa, eina upphitaða útilaug sem er 28°C heit, 50 metrar á lengd og 22 m á breidd með átta brautum. Við hlið hennar er 30 m laug, en vatnið í henni er hlýrra en vatnið í 50 m lauginni sem hún liggur við. Árið 2004 bættist við 25 m breið og 50 m löng innilaug sem hefur færanlegan bakka og 10 brautir;. Einnig eru heitir pottar, eimbað, nuddpottar, ljósabekkir og 86 m löng rennibraut. Hvert ár koma um 1,5 milljón gestir í Laugardalslaugina.
Pareto-regla
thumb|right|Pareto-regla notuð við fjársöfnun: 20% af þeim sem gefa, gefa 80% af því fé sem safnast Pareto-reglan kveður á um að í mörgum útreikningum komi 80% af afleiðingum frá 20% af orsökum. Þetta hefur einnig verið kallað 80/20 reglan.'''
Joseph M. Juran þróaði þetta hugtak í tengslum við gæðastýringu og kenndi við ítalska hagfræðinginn Vilfredo Pareto sem á sinni tíð benti á 80/20 tengingu í riti árið 1896. Í fyrsta riti sínu Cours d'économie politique sýndi Pareto fram á að  80% af landi á Ítalíu væri í eigu 20% af fólksfjölda. Pareto-regla er aðeins lítillega tengt því sem kallast Pareto-hagkvæmni.
Eósentímabilið
thumb|right|Arsinotheria var ættkvísl spendýra sem var uppi á eósentímabilinu. Eósentímabilið er jarðsögulegt tímabil sem nær frá því fyrir 55,8 ± 0,2 milljón árum þar til fyrir 33,9 ± 0,1 milljón árum síðan. Það er annar hluti paleógentímabilsins sem aftur er hluti af nýlífsöld. Sjávarstaða var lág. Spendýrin blómstruðu og ýmsir smávaxnir forverar margra nútímategunda komu fram svo sem kattardýr, hestar og fílar. Upphaf tímabilsins er miðað við þessi nútímaspendýr en lok þess miðast við umskiptin miklu þegar miklar breytingar urðu á dýralífi í Evrópu, hugsanlega vegna nokkurra loftsteina sem lentu í Síberíu og þar sem nú er Chesapeake-flói í Norður-Ameríku.
Capitol Records
Capitol Records, LLC (áður Capitol Records, Inc.) er bandarískt hljómplötufyrirtæki. Það var stofnað árið 1942 af Johnny Mercer, Buddy DeSylva, og Glenn E. Wallichs. Capitol var keypt af bresku tónlistarsamsteypunni EMI árið 1955. EMI var síðar keypt af Universal Music Group árið 2012 og hefur dreifing Capitol verið í umsjón þeirra síðan. Höfuðstöðvar útgáfunnar er þekkt kennileiti í Hollywood, Kaliforníu.
Bæði útgáfan og fræga byggingin hennar eru stundum vitnuð sem „The House That Nat Built“ sem vísar í einn frægasta listamann sem starfaði með Capitol, Nat King Cole. Capitol er einnig þekkt sem bandaríska útgáfufyrirtæki Bítlanna á árunum 1964 til 1967.
Kjördæmi
Kjördæmi er afmarkað landsvæði í lýðræðislegu ríki þar sem ríkisborgarar með kosningarétt geta kosið í þingkosningum. Mjög misjafnt er hversu mörg þingsæti eru í kjördæmum. Til eru einmennings- og tvímenningskjördæmi en einnig kjördæmi þar sem kosnir eru listar eftir hlutfallskosningu. Í Ísrael og Hollandi er allt landið eitt kjördæmi. Í Bretlandi eru (í kosningunum 2005) 646 einmennigskjördæmi sem þýðir að sá frambjóðandi í hverju kjördæmi sem hlýtur flest atkvæði kemst á þing.
Dirk Nowitzki
thumb|right|230px|Dirk Nowitzki Dirk Werner Nowitzki (fæddur 19. júní 1978 í Würzburg í Þýskalandi) er þýskur fyrrum körfuknattleiksmaður sem spilaði fyrir Dallas Mavericks í NBA-deildinni. Nowitzki var kraftframherji. Hann varð 6. stigahæsti leikmaður NBA frá upphafi árið 2019. Dirk ákvað að leggja skóna á hilluna eftir tímabilið 2018-2019 og skoraði 30 stig í kveðjuleiknum sínum.
Stíll (plöntur)
Stíll er sá hluti frævunnar sem tengir eggleg og fræni saman, og er oft eins og mjór, sívalur stafur. Neðst á honum er egglegið og efst á honum er frænið.
Benjamin S. Bloom
thumb|Flokkunarkerfi Blooms Benjamin S. Bloom (21. febrúar 1913 – 13. september 1999) var kennslu- og uppeldisfræðingur. Hann fæddist í Lansford, Pennsylvaníu. Hann útskrifaðist árið 1935 frá Ríkisháskólanum í Pennsylvaníu með bachelor- og mastersgráðu í menntafræðum og árið 1942 lauk hann doktorsgráðu frá Chicago-háskóla. Hann starfaði þar sem kennari frá árinu 1944 og var titlaður prófessor við háskólann árið 1970.
Bloom setti fyrst fram flokkunarkerfi fyrir námsmarkmið í bókinni ''Taxonomy of Educational Objectives. The Classification of Educational Goals. Handbook I: Cognitive Domain'' árið 1956. Með því kerfi reynir hann að sýna fram á hvernig markmið í kennslu þurfi að ná til allra þeirra sviða sem kennarar vilja leggja áherslu á svo sem rökhugsunar, sköpunarhæfileika, þekkingar, skilnings og viðhorfa. Megin tilgangurinn með þessari flokkun er sá að efla skilning á gerð og eðli markmiða og auðvelda kennurum að setja markmið í kennslu.
Leeuwarden
Leeuwarden (frísneska: Ljouwert) er höfuðborg héraðsins Frísland í Hollandi og er jafnframt. stærsta borg þess héraðs með 108 þúsund íbúa (1. janúar 2014). Leeuwarden er eina héraðshöfuðborg Hollands þar sem frísneska er opinbert tungumál, ásamt hollensku.
Lega og lýsing
Leeuwarden liggur norðvestarlega í Hollandi, skammt sunnan strandlengjunnar að Vaðhafinu og rétt austan við Ijsselmeer. Næstu borgir eru Drachten til suðausturs (25 km), Heerenveen til suðurs (30 km) og Groningen til austurs (65 km). Leeuwarden er hjarta Fríslands og mesta þjónustuborg fyrir héraðið allt. Þar er til að mynda stærsti nautgripamarkaður Hollands.
Fáni og skjaldarmerki
Fáni borgarinnar eru fjórar láréttar rendur, blá og gul til skiptis. Litirnir eru borgarlitir Leeuwarden og koma þeir einnig fyrir í skjaldarmerkinu. Skjaldarmerkið sýnir gyllt ljón á bláum grunni. Ljónið er upprunnið annaðhvort frá greifunum af Hollandi eða biskupunum frá Utrecht en báðir áttu ítök í Fríslandi áður fyrr. Kórónan efst vísar til konungsríkisins Hollands.
Söguágrip
thumb|Borgarbúar fagna kanadískri hersveit sem frelsaði Leeuwarden úr höndum Þjóðverja 15. apríl 1945 Í upphafi myndaðist byggð á þremur hæðum sem stóðu upp úr firðinum Middelzee, sem gekk suður af Vaðhafinu, en er horfinn í dag. Á hverri hæð var lítið þorp og uxu þau saman á 14. og 15. öld. 1435 hlaut Leeuwarden borgarréttindi. Borgin var mikil verslunarmiðstöð við Middelzee fram á 15. öld en þá minnkaði fjörðurinn og lokaðist af framburði. Eftir það minnkaði vægi Leeuwarden talsvert og varð að landbúnaðarmiðstöð. Árið 1504 varð Leeuwarden að höfuðborg Fríslands, sem í stuttan tíma var sjálfstætt land. Borgin varð þó endanlega hollensk eftir sjálfstæðisstríð þeirra gegn Spánverjum. Í heimstyrjöldinni síðari hertóku nasistar borgina. Hún var frelsuð af kanadískri herdeild 15. apríl 1945.
Viðburðir
Elfstedentocht er líklega eitt þekktasta skautahlaup heims. Það var áður þjóðaríþrótt fríslendinga og Hollendinga að skauta á milli ellefu borga í Fríslandi. Vegalengdin er 200 km og er byrjað og endað í Leeuwarden. Skautað er á frosnum síkjum og lækjum. Í dag getur keppnin ekki farið fram árlega sökum þess að síkin frjósa ekki öll ár eins og áður. Síðasta hlaupið fór fram 1997.
Domino Day er árleg tilraun til að bæta metið í að fella uppraðaða dómínósteina. Domino Day var haldið í Leeuwarden 1998 og svo árlega siðan 2002. Árið 2009 voru steinarnir orðnir 4,8 milljónir talsins og vógu samtals 33 tonn. Viðburðurinn er sjónvarpaður og hefur vakið mikla eftirtekt.
Maraþonhlaupið í Leeuwarden er þreytt árlega síðan 2007.
Frægustu börn borgarinnar
thumb|Mata Hari er fædd og uppalin í Leeuwarden (1876) Mata Hari danskona og njósnari
Hamlet
thumb|right|Bandaríski leikarinn [[Edwin Booth í hlutverki Hamlets. ]] Hamlet er harmleikur eftir William Shakespeare og er frægasta leikrit höfundar og með frægustu verkum leikbókmenntanna. Hamlet var skrifað einhverntímann á tímabilinu 1599-1601 að því talið er. Sagan gerist að mestu á Helsingjaeyri í Danmörku og fjallar um krónprinsinn Hamlet sem hyggur á hefndir á frænda sínum Kládíusi sem hann grunar um að hafi myrt föður hans. Kládíus þessi hefur nýlega kvænst móður hans, Geirþrúði, en eina vísbending Hamlets um morðið eru orð vofu, sem sagðist vera faðir hans. Orð þau knýja hann samt til að takast á við líf og dauða, dyggð og syndir og aðstæður sínar. Leikritið fjallar einnig um svik, hefnd, blóðskömm og siðferðilega spillingu.
thumb|[[Josip Zovko, Hamlet, HNK Split, foto: Matko Biljak]]
Söguþráðurinn
Leikritið hefst á kaldri nóttu við hinn konunglega kastala, Elsinore (Helsingjaeyri) í Danmörku. Vörðurinn Francisco er að ljúka sinni vakt og Bernardo tekur við honum og yfirgefur sviðið. Þriðji þjónninn, Marcellus, kemur inná sviðið ásamt Horatio, nánasta vini Hamlets. Verðirnir reyna að sannfæra Horatio um að þeir hafi séð kónginn, föður Hamlets, afturgenginn. Þegar Hamlet fréttir af þessu frá Horatio fer hann til að sjá drauginn sjálfur. Þetta kvöld birtist vofan og segir Hamlet að hann sé sál föður hans heitins og að Claudius, bróðir hans, hafi hellt eitri í eyru hans og banað honum. Vofan krefst þess að Hamlet hefni sín. Hamlet gerir sér upp brjálæði til að koma í veg fyrir grunsemdir. Hann efast þó um áreiðanleika vofunnar.
Utan sviðs reyna Claudius og kona hans Gerþrúður (móðir Hamlets) að koma í veg fyrir að prinsinn af Noregi, Fortinbras, ráðist inn í ríki þeirra. Í uppnámi út af hegðun Hamlets og vaxandi brjálæði senda þau til hans tvo skólafélaga og vini, þá Rosencrantz og Guildenstern, að finna út ástæðu þessara skapbreytinga. Hamlet tekur hlýlega á móti vinum sínum en kemst fljótt að því að þeir voru sendir til að njósna um hann.
Polonius er tryggasti ráðgjafi Claudiusar og sonur hans, Leartes, snýr aftur frá Frakklandi og dóttir hans, Ophelia, gengur með grasið í skónum á eftir Hamlet. Hvorki Polonius né Leartes halda að Hamlet taki sambandi þeirra Opheliu alvarlega og vara þeir hana báðir við. Stuttu eftir það verðu Ophelia efins vegna einkennilegrar hegðunar Hamlets og tjáir föður sínum að Hamlet hafi ruðst inn í herbergi hennar. Hann hafi mænt á hana en ekkert sagt. Polonius gerir ráð fyrir að skýring hegðunar Hamlets sé vegna ofsaástar á dóttur hans og segir konungshjónunum frá því. Polonius og Claudius senda þá Opheliu til að njósna um Hamlet. Þegar hún endursendir bréf hans og í þögn sínni grunar hann hvað gangi á heimtar hún að hún fari í klaustur.
Hamlet efast enn um trúverðugleika vofunnar, en koma leikara í kastalann gefur honum hugmynd um ráð. Hann mun sviðsetja morð föður hans og dæma sekt eða sakleysi Claudiusar af viðbrögðum hans. Hirrðin safnast saman til að horfa á leikritið. Hamlet býst við athugasemdum gegn um allt leikritið. Hinn mikilvægi þátturinn er að í þessu atriði birtast leikararnir. Viðvist leikaranna og leikritsins bendir til milivægs þema: að lífið er oft í ákveðna staði eins og leikrit. Þegar morðatriðið er kynnt rís Claudius snöggt úr sæti sínu og stormar út úr herberginu, sem Hamlet sér sem sönnun um sekt frænda síns. Hræddur um líf sitt sendir Claudius Hamlet í útlegð til Englands, undir vakandi augum Rosencrantz and Guildenstern, með bréf um að bréfberinn skuli líflátinn.